ddrg/super_eurlex huggingface dataset:
(1)

leasaítear Iarscríbhinn I, Cuid I, mar a leanas: (a) cuirtear an méid seo a leanas in ionad phointe 1: “1. Chun ríomh a dhéanamh ar na costais mhaoiniúcháin a bheidh le híoc ag CERT le haghaidh na gcistí arna n-úsáid ag an mBallstát chun táirgí a cheannach, socróidh an Coimisiún ráta úis aonfhoirmeach i gcomhréir le hAirteagal 20(4) de Rialachán (AE) Uimh. 1306/2013 ar fud an Aontais. Beidh an ráta úis aonfhoirmeach ag comhfhreagairt do mheán na réamhrátaí 3 mhí agus 12 mhí Euribor, meán a thaifeadfar le linn tréimhse thagartha 6 mhí a bheidh le cinneadh ag an gCoimisiún, agus ualú aon trian agus dhá thrian faoi seach aige. Mura bhfuil Euribor ar fáil, úsáidfear meánráta gearrthéarmach an euro (€STR) a taifeadadh le linn na tréimhse tagartha 6 mhí sin.”; (b) leasaítear pointe 2 mar a leanas: (i) cuirtear an méid seo a leanas in ionad na chéad fhomhíre: “Chun na rátaí úis is infheidhme a chinneadh, tabharfaidh na Ballstáit fógra don Choimisiún, arna iarraidh sin dó, faoin meánráta úis a d’íoc siad go hiarbhír le linn na tréimhse tagartha dá dtagraítear i bpointe 1 tráth nach déanaí ná an sprioc-am dá dtagraítear san iarraidh sin. Déanfar an fógra trí úsáid a bhaint as an bhfoirm a chuirfidh an Coimisiún ar fáil do na Ballstáit.”; (ii) sa tríú fomhír, cuirtear an méid seo a leanas in ionad phointe (a) agus phointe (b): “(a) I gcás na mBallstát a bhfuil an euro mar airgeadra acu, Euribor le haghaidh 3 mhí nó, mura bhfuil Euribor ar fáil, €STR; (b) I gcás na mBallstát nach bhfuil an euro mar airgeadra acu, IBOR is infheidhme i ngach Ballstát le haghaidh 3 mhí nó, mura bhfuil IBOR ar fáil sa Bhallstát lena mbaineann, an ráta atá chuirtear ann in ionad IBOR.”; (c) i bpointe 3, cuirtear an méid seo a leanas in ionad an dara fomhír: “Na rátaí úis a shocraítear leis an rialachán cur chun feidhme ón gCoimisiún arna ghlacadh ar bhonn Airteagal 20(4) de Rialachán (AE) Uimh. 1306/2013, slánófar na rátaí sin go dtí aon deachúil amháin.”; (d) cuirtear isteach an pointe 4 seo a leanas: “4. Beidh feidhm ag an rialachán cur chun feidhme ón gCoimisiún lena socraítear an ráta úis dá dtagraítear i bpointe 3, an dara fomhír, go dtí go ndéanfar é a aisghairm le rialachán cur chun feidhme nua ón gCoimisiún lena socraítear ráta úis nua.”;
(2)

faoin gceannteideal “Liosta na ndaoine, na n-eintiteas agus na gcomhlachtaí dá dtagraítear in Airteagal 1a agus Airteagal 2”, cuirtear isteach an fo-cheannteideal agus an t-eintiteas seo a leanas. “B. EINTITIS 1. THE HOUTHIS ( *1 ) ( dá ngairtear freisin : (a) ANSARALLAH; (b) ANSAR ALLAH; (c) PARTISANS OF GOD; (d) SUPPORTERS OF GOD). : (a) ANSARALLAH; (b) ANSAR ALLAH; (c) PARTISANS OF GOD; (d) SUPPORTERS OF GOD). Faisnéis: Tá gníomhaíochtaí déanta ag na Houthis a chuireann an tsíocháin, an tslándáil agus an chobhsaíocht in Éimin i mbaol. Dáta ainmniúcháin na Náisiún Aontaithe:24.2.2022. Faisnéis bhreise ó insint achomair na gcúiseanna lena liostú a chuir an Coiste Smachtbhannaí ar fáil: Tá ionsaithe déanta ag na Houthis ar shibhialtaigh agus ar an mbonneagar sibhialtach in Éimin; tá beartas curtha chun feidhme acu — atá bunaithe ar an bhforéigean gnéasach agus ar an mbrú faoi chois — i gcoinne gairmithe mná agus i gcoinne mná atá gníomhach ó thaobh na polaitíochta de; tá earcú déanta acu ar leanaí agus úsáid bainte acu astu; tá foréigean spreagtha acu in aghaidh grúpaí ar bhonn reiligiúin agus náisiúntachta i measc cúiseanna eile; agus tá úsáid neamh-idirdhealaitheach bainte acu as mianaigh talún agus as gairis phléascacha seiftithe ar Chósta Thiar Éimin. Tá bac curtha ag na Houthis ar sheachadadh cúnaimh dhaonnúil go hÉimin nó ar rochtain an chúnaimh dhaonnúil sin, nó ar a dháileadh, in Éimin. Tá ionsaithe déanta acu ar an loingseoireacht tráchtála sa Mhuir Rua le gairis phléascacha seiftithe uisce-iompartha agus le mianaigh mhara. Ina theannta sin, tá ionsaithe sceimhlitheoireachta trasteorann déanta arís agus arís eile ag na Houthis, agus sibhialtaigh agus bonneagar sibhialta i Ríocht na hAraibe Sádaí agus i Ríocht na nÉimíríochtaí Arabacha mar sprioc ag na hionsaithe sin, agus bagairt déanta acu díriú d’aon ghnó ar láithreáin shibhialta. (*1) Ní bheidh feidhm ag Airteagal 2 maidir leis an eintiteas seo.”"
117B

Meastar gur faisnéis ábhartha atá san fhaisnéis maidir le beartas cuntasaíochta más rud é go mbeadh gá ag úsáideoirí ráiteas airgeadais de chuid eintitis léi chun faisnéis ábhartha eile sna ráitis airgeadais a thuiscint. Mar shampla, is dócha go mbreithneoidh eintiteas go bhfuil faisnéis maidir le beartas cuntasaíochta ábhartha dá ráitis airgeadais má bhaineann an fhaisnéis sin le hidirbhearta ábhartha nó le himeachtaí nó coinníollacha eile agus sna cásanna seo a leanas: (a) gur athraigh an t-eintiteas a bheartas cuntasaíochta le linn na tréimhse tuairiscithe agus gur tháinig athrú ábhartha ar an bhfaisnéis sna ráitis airgeadais mar thoradh ar an athrú sin; (b) gur roghnaigh an t-eintiteas an beartas cuntasaíochta ó rogha amháin nó níos mó a cheadaítear le IFRSanna—d’fhéadfadh cás den sórt sin teacht chun cinn dá roghnódh an t-eintiteas réadmhaoin infheistíochta a thomhas ar chostas stairiúil seachas ar luach cóir; (c) gur forbraíodh an beartas cuntasaíochta i gcomhréir le IAS 8 in éagmais IFRS a bhfuil feidhm shonrach aige; (d) go mbaineann an beartas cuntasaíochta le réimse a bhfuil gá le heintiteas ina leith chun breithiúnais nó toimhdí suntasacha a dhéanamh maidir le beartas cuntasaíochta a chur i bhfeidhm, agus go nochtann an t-eintiteas na breithiúnais nó na toimhdí sin i gcomhréir le míreanna 122 agus 125; nó (e) go bhfuil an chuntasaíocht a bhfuil gá léi ina leith casta agus nach dtuigfeadh úsáideoirí ráitis airgeadais an eintitis na hidirbhearta ábhartha sin ná na himeachtaí ná na coinníollacha eile sin—d’fhéadfadh cás den sórt sin teacht chun cinn dá gcuirfeadh eintiteas níos mó ná IFRS amháin i bhfeidhm maidir le haicme idirbheart ábhartha.
4b1828

Huvepharma NV

Bacillus licheniformis DSM 28710

Comhdhéanamh an bhreiseáin Ullmhóid Bacillus licheniformis DSM 28710 ina bhfuil íoschion de na nithe seo a leanas: 3,2 × 109 CFU/g de bhreiseán Foirm sholadach Tréithriú na substainte gníomhaí Spóir inmharthana Bacillus licheniformis DSM 28710 Modh anailíse (1) Maidir le Bacillus licheniformis DSM 28710 i mbreiseán, i réamh-mheascán agus in ábhair bheatha a áireamh: — Modh an leata ar phláta EN 15784 Maidir le sainaitheantas Bacillus licheniformis DSM 28710: — Leictreafóiréis ghlóthaí bhíogréimse (PFGE)

Béaróga Mionspeicis éanlaith chlóis le bheith breithe Speicis éanlaithe clóis le haghaidh pórúcháin Éin ornáideacha

-

1,6 × 109

-

1. Sna treoracha maidir le húsáid an bhreiseáin agus na réamh-mheascán, déanfar na dálaí stórála agus an chobhsaíocht i leith cóireáil teasa a shonrú. 2. Féadfar na nithe seo a leanas a úsáid in ábhar beatha ina bhfuil na coicideastait cheadaithe seo a leanas: déchlasairil agus sóidiam lasalaicid A. 3. I gcás úsáideoirí na mbreiseán agus na réamh-mheascán, bunóidh oibreoirí gnólachtaí beathaithe nósanna imeachta oibríochtúla agus bearta eagraíochtúla iomchuí chun aghaidh a thabhairt ar ghuaiseacha a d’fhéadfadh eascairt as ionanálú, as teagmháil dheirmeach nó as teagmháil leis na súile. I gcás nach féidir deireadh a chur le nochtadh deirmeach, nochtadh don ionanálú nó nochtadh do na súile nó an nochtadh sin a laghdú a oiread agus is féidir leis na nósanna imeachta agus na bearta sin, is le trealamh cosanta pearsanta iomchuí a úsáidfear an breiseán agus na réamh-mheascáin, lena n-áirítear cosaint don chraiceann, do na súile, agus don análú.
I.

Daoine “21. Ali Mohamed RAGE (dá ngairtear freisin: a) Ali Mohammed Rage b) Ali Dheere c) Ali Dhere d) Ali Mohamed Rage Cali Dheer e) Ali Mohamud Rage). Ainmniúchán: Urlabhraí Al-Shabaab Dáta breithe: 1966 Áit bhreithe: An tSomáil Náisiúntacht: An tSomáil Seoladh: An tSomáil Dáta ainmniúcháin na Náisiún Aontaithe: an 18 Feabhra 2022 Faisnéis eile: Liostaithe de bhun mhír 43(a) de rún 2093 (2013) as ‘Bheith páirteach i ngníomhaíochtaí a chuireann síocháin, slándáil nó cobhsaíocht na Somáile i mbaol, nó ag tacú leis na gníomhaíochtaí sin, lena n-áirítear gníomhaíochtaí a chuireann an próiseas síochána agus athmhuintearais i mbaol, nó a bhagraíonn foréigean ar Rialtas Cónaidhme na Somáile nó AMISOM. Mar urlabhraí le haghaidh Al-Shabaab, bíonn Rage rannpháirteach i ngníomhaíochtaí sceimhlitheoireachta an ghrúpa a chur chun cinn agus tacú leo.”
RIALACHÁN CUR CHUN FEIDHME (AE) 2022/236 ÓN gCOMHAIRLE

an 21 Feabhra 2022

lena gcuirtear chun feidhme Rialachán (AE) Uimh. 269/2014 a bhaineann le bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 269/2014 ón gComhairle an 17 Márta 2014 a bhaineann le bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine (1) nó ar bagairt iad na gníomhaíochtaí sin ar an méid sin, agus go háirithe Airteagal 14(1) de,

Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,

De bharr an mhéid seo a leanas:

(1) An 17 Márta 2014, ghlac an Chomhairle Rialachán (AE) Uimh. 269/2014.

(2) Ní thugann an tAontas Eorpach aitheantas don ionghabháil neamhdhleathach a rinne Cónaidhm na Rúise ar an gCrimé agus Sevastopol agus leanann sé den ionghabháil sin a cháineadh agus dá bhrí sin, ní thugann sé aitheantas do na toghcháin, mar a ghairtear díobh, a reáchtáladh i leithinis na Crimé a ionghabhadh go neamhdhleathach.

(3) Tar éis do Chónaidhm na Rúise toghcháin, mar a ghairtear díobh, a eagrú i bPoblacht Fhéinrialaitheach na Crimé agus i gCathair Sevastopol don Dúma Stáit i mí Mheán Fómhair 2021, measann an Chomhairle gur cheart cúigear a chur le liosta na ndaoine nádúrtha agus na ndaoine dlitheanacha, na n-eintiteas agus na gcomhlachtaí atá faoi réir bearta sriantacha a leagtar amach in Iarscríbhinn I a ghabhann le Rialachán (AE) Uimh. 269/2014 iad mar gheall ar an ról atá acu maidir leis an mbonn a bhaint d’iomláine chríochach, de cheannasacht agus de neamhspleáchas na hÚcráine nó ar bagairt iad ar an méid sin.

(4) Ba cheart, dá bhrí sin, Iarscríbhinn I a ghabhann le Rialachán (AE) Uimh. 269/2014 a leasú dá réir,

TAR ÉIS AN RIALACHÁN SEO A GHLACADH:

Airteagal 1 Cuirfear na daoine a liostaítear san Iarscríbhinn a ghabhann leis an Rialachán seo leis an liosta a leagtar amach in Iarscríbhinn I a ghabhann le Rialachán (AE) Uimh. 269/2014.

Airteagal 2 Tiocfaidh an Rialachán seo i bhfeidhm ar dháta a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 21 Feabhra 2022. Thar ceann na Comhairle An tUachtarán J. BORRELL FONTELLES

(1) IO L 78, 17.3.2014, lch. 6.
(5)

Chuir an Ríocht Aontaithe an Coimisiún ar an eolas maidir le ráig den fhliú éanúil ardphataigineach in éanlaith chlóis. Tá an ráig sin ann gar do Bishop’s Waltham, Winchester, Hampshire, Sasana, agus deimhníodh í an 4 Feabhra 2022 le hanailís saotharlainne (RT-PCR).
(2)

Sa leagan Spáinnise de Rialachán Cur Chun Feidhme (AE) 2021/451, tá earráidí in Iarscríbhinn II, pointe 8.4 i gClár na nÁbhar; in Iarscríbhinn II, Cuid II: pointe 3.9.4.2, ró 0060, sa dara colún den tábla, sa chéad mhír, i bpointe 3.9.5.1, ró 0040, sa dara colún den tábla, sa mhír aonair atá ann, i bpointe 3.9.6.1, ró 0040, 0120, sa dara colún den tábla, sa mhír aonair atá ann, i bpointe 8.1, pointe (c) d’iontráil 201, i bpointe 8.2.1, ró 0010, sa dara colún den tábla, sa chéad mhír, i bpointe 8.3.1, ró 0050, sa dara colún den tábla, sa chéad mhír, agus i bpointe 8.4; in Iarscríbhinn XII: i ngach tarlú de ró 0840, sa tríú colún den tábla agus i ngach tarlú de ró 0310 le ID 1.4.3, sa tríú colún den tábla; in Iarscríbhinn XIII, Cuid II: i bpointe 1, ró 14, sa dara colún den tábla, agus i bpointe 3, sa dara colún den tábla, ró 0840; in Iarscríbhinn XIII, Cuid IV: i bpointe 1, ró 13, sa dara colún den tábla, agus i bpointe 3, ró 0310, sa dara colún den tábla freisin. D’fhéadfadh tionchar diúltach a bheith ag na hearráidí sin ar na hoibreoirí eacnamaíocha maidir lena n-oibleagáidí tuairiscithe.
RIALACHÁN (AE) 2022/103 ÓN gCOIMISIÚN

an 24 Eanáir 2022

lena mbunaítear iamh iascaigh le haghaidh trosc in uiscí na hIorua in 1 agus 2 i gcás soithí faoi bhratach Bhallstáit den Aontas Eorpach

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (CE) Uimh. 1224/2009 ón gComhairle an 20 Samhain 2009 lena mbunaítear córas rialaithe de chuid an Aontais chun comhlíonadh rialacha an chomhbheartais iascaigh a áirithiú (1), agus go háirithe Airteagal 36(2) de,

De bharr an mhéid seo a leanas:

(1) Leagtar síos le Rialachán (AE) 2021/92 ón gComhairle (2) cuótaí le haghaidh 2021.

(2) De réir na faisnéise a fuair an Coimisiún, tá an cuóta a cionroinneadh le haghaidh 2021 ídithe ag gabhálacha an stoic troisc in uiscí na hIorua in 1 agus 2 a rinne soithí faoi bhratach Ballstáit den Aontas Eorpach nó soithí atá cláraithe i mBallstát den Aontas Eorpach.

(3) Is gá, dá bhrí sin, toirmeasc a chur ar ghníomhaíochtaí áirithe iascaireachta a bhaineann leis an stoc sin,

TAR ÉIS AN RIALACHÁN SEO A GHLACADH:

Airteagal 1 Ídiú cuótaí Maidir leis an gcuóta iascaireachta a chionroinntear ar Bhallstáit an Aontais Eorpaigh i gcomhair an stoic troisc in uiscí na hIorua in 1 agus 2 le haghaidh 2021 dá dtagraítear san Iarscríbhinn, measfar é a bheith ídithe ón dáta a leagtar amach san Iarscríbhinn sin.

Airteagal 2 Toirmisc Cuirfear toirmeasc, ón dáta a leagtar amach san Iarscríbhinn, ar iascaireacht an stoic sin dá dtagraítear in Airteagal 1 ag a bhfuil bratach Bhallstáit den Aontas Eorpach ar foluain acu nó atá cláraithe i mBallstát den Aontas Eorpach. Go sonrach, beidh toirmeasc ar éisc ón stoc sin a ghabh na soithí sin a choinneáil ar bord, a athlonnú, a thrasloingsiú, nó a thabhairt i dtír tar éis an dáta sin.

Airteagal 3 Teacht i bhfeidhm Tiocfaidh an Rialachán seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 24 Eanáir 2022. Thar ceann an Choimisiúin, Ar son an Uachtaráin, Virginijus SINKEVIČIUS Comhalta den Choimisiún

(1) IO L 343, 22.12.2009, lch. 1.

(2) Rialachán (AE) 2021/92 ón gComhairle an 28 Eanáir 2021 lena socraítear le haghaidh 2021 na deiseanna iascaireachta le haghaidh stoic éisc áirithe agus grúpaí stoc éisc, is infheidhme in uiscí an Aontais agus, i gcás soithí iascaireachta de chuid an Aontais, in uiscí áirithe nach uiscí de chuid an Aontais iad (IO L 31, 29.1.2021, lch. 31).
(2)

Tháinig an Coiste Eolaíoch um Shábháilteacht Tomhaltóirí (CEST) ar an gconclúid i dtuairim a glacadh ag cruinniú iomlánach an 13-14 Nollaig 2011 (2) nach raibh aon ábhar imní sábháilteachta ann maidir le húsáid M-N-MA i dtiúchan suas le 0,2 % i dtáirgí sruthlaithe. Ina theannta sin, tugadh faoi deara go bhfuil an M-N-MA fótatocsaineach, rud a bhí sa críochphointe tocsaineolaíoch lena mbaineann sa tuairim sin. Cé go bhféadfaidh 0,1 % de M-N-MA a bheith sábháilte lena úsáid in go leor táirgí cosmaideacha neamhshruthlaithe, chinn CEST nach féidir riosca a chur as an áireamh maidir le húsáid na substainte sin in uachtar gréine nó i dtáirgí cúraim gréine nó i dtáirgí (lena n-áirítear cumhráin) a bheartaítear a úsáid ar chodanna den chorp a bheidh ar aghaidh na gréine. Thairis sin, ós rud é go bhfuil claonadh chun níotrósaithe in M-N-MA, tháinig CEST ar an gconclúid nár cheart é a úsáid i gcomhar le hoibreáin níotrósaithe, agus gur cheart an cion nítreasaimín sin a bheith faoi bhun 50 μg/kg.
(9)

An 12 Iúil 2019, d’fhoilsigh an tÚdarás tuairim eolaíoch maidir leis na leasuithe atá beartaithe ar na sonraíochtaí a ghabhann le dé-ocsaíd tíotáiniam (E 171) a úsáidtear mar bhreiseán bia. Tháinig an tÚdarás ar chonclúid maidir le paraiméadair bhreise a bhaineann le méid-dáileachán na gcáithníní atá le háireamh sna sonraíochtaí, agus mhol sé athbhreithniú ar an sainmhíniú ar an mbreiseán bia dé-ocsaíde tíotáiniam (E 171) i sonraíochtaí an Aontais. Dá réir sin, tháinig an tÚdarás ar an dara conclúid, é bunaithe ar an athrú atá beartaithe ar na sonraíochtaí, gur i gcomhréir leis na riachtanais sonraí a shonraítear sa doiciméad Guidance on risk assessment of the application of nanoscience and nanotechnologies in the food and feed chain (2018) (4) ba cheart an t-athbhreithniú ar an mbunachar sonraí tocsaineolaíoch maidir le dé-ocsaíd tíotáiniam (E 171) mar bhreiseán bia a dhéanamh.
(1)

“Mevlüt Kar (ailias (a) Mevluet Kar, (b) Abu Obaidah, (c) Obeidah Al Turki, (d) Al-Turki, (e) Al Turki Kyosev, (f) Yanal Yusov, (g) Abu Udejf el-Turki, (h) Abu Obejd el-Turki, (i) Abdurrahman Almanci). Dáta breithe: 25.12.1978. Áit bhreithe: Ludwigshafen, an Ghearmáin. Náisiúntacht: Turcach. Uimhir phas: TR-M842033 Pas Turcach a d’eisigh Ard-Chonsalacht na Tuirce in Mainz, an Ghearmáin, an 2 Bealtaine 2002, agus a chuaigh as feidhm an 24 Iúil 2007). Faisnéis eile: (a) Seoladh roimhe seo (Lúnasa 2009): Güngören Merkez Mahallesi Toros Sokak 6/5, Iostanbúl, an Tuirc; (b) Bainteach leis an nGrúpa Jiohád Ioslamaigh. Dáta an ainmniúcháin dá dtagraítear in Airteagal 2a(4)(b): 25.1.2012.”
“(b)

ón 30 Nollaig 2025 go dtí an 28 Nollaig 2027, 350 mg/kg nó, más airde, suim thiúchan na substaintí sin i gcás inarb ann dóibh i meascáin nó in earraí, mar a leagtar amach sa cheathrú colún, pointe 2, d’Iarscríbhinn I maidir leis na substaintí éitear teitreabrómaidhé fheinile, éitear einteabrómaidhéfheinile, éitear heicseabrómaidhéfheinile, éitear heipteabrómaidhéfheinile agus éitear deacabrómaidhéfheinile;”,
5.2.

Measúnú ar an ionfhabhtaíocht agus ar an bpataigineacht do dhaoine a d’fhéadfadh a bheith ag baint leis an miocrorgánach
“f.

Trealamh liteagrafaíochta, mar a leanas: 1. Trealamh céime agus athdhéanta (céim dhíreach ar an sliseog) nó trealamh céime agus scanta (scanóir) d’ailíniú agus do nochtadh chun sliseoga a phróiseáil trí mhodhanna fóta-optúla nó x-ghathacha, ar fíor ina leith aon cheann díobh seo a leanas: a. Tá tonnfhad na foinse solais aige ar giorra é ná 193 nm; nó b. Tá ar a chumas pátrún a tháirgeadh a bhfuil ‘Méid na Tréithe Intaifithe is Lú’ (MRF) aige arb ionann í agus 45 nm nó ar lú í ná sin; Nóta Teicniúil: Déantar ‘Méid na Tréithe Intaifithe is Lú’ (MRF) a ríomh de réir na foirmle a leanas: an fachtóir K = 0.35 2. Trealamh liteagrafaíochta inphrionta a bhfuil ar a chumas tréithe a tháirgeadh arb ionann iad agus 45 nm nó ar lú iad ná sin; Nóta: Áirítear le 3B001.f.2: — Uirlisí priontála micritheagmhála — Uirlisí cabhraíochta te — Uirlisí liteagrafaíochta nana-inphrionta — Uirlisí don liteagrafaíocht inphrionta céime agus splaince (S-FIL) 3. Trealamh atá saindeartha chun maisc a dhéanamh, ar fíor ina leith gachceann díobh seo a leanas: a. Úsáideann sé léas leictreon dírithe sraonta, léas ian nó léas ‘léasair’; agus b. Is fíor ina leith aon cheann díobh seo a leanas: 1. Tá spotmhéid iomlán leithleithid (FWHM) aige atá níos lú ná 65 nm agus socrúchán íomhánna ar lú é ná 17 nm (meán + 3 sigma); nó 2. Ní úsáidtear; 3. Tá earráid forleagain dara ciseal aige ar lú í ná 23 nm (meán + 3 sigma) ar an masc; 4. Trealamh atá deartha chun feistí a phróiseáil, agus úsáid á baint as modhanna scríofa dhírigh, a bhfuil gach ceann díobh seo a leanas aige: a. Léas leictreon dírithe sraonta; agus b. Is fíor ina leith aon cheann díobh seo a leanas: 1. Tá íosmhéid léis aige arb ionann í agus 15 nm nó ar lú ná sin í; nó 2. Tá earráid forleagain aige ar lú í ná 27 nm (meán + 3 sigma);”.
Chun gnóthú éifeachtach na gcuspóirí beartais a uasmhéadú, le go mbainfear leas as barainneachtaí scála agus le go seachnófar forluí idir gníomhaíochtaí, ba cheart an Ciste a bheith comhleanúnach agus comhlántach le cláir eile de chuid an Aontais i réimse na slándála. Leis an gCiste, ba cheart sineirgí a áirithiú go háirithe leis an gCiste Tearmainn, Imirce agus Lánpháirtíochta, an Ciste um Bainistiú Comhtháite Teorainneacha, ina bhfuil an Ionstraim le haghaidh Tacaíocht Airgeadais don Bhainistiú Teorainneacha agus don Bheartas Víosaí a bunaíodh le Rialachán (AE) 2021/1148 agus an ionstraim le haghaidh tacaíocht airgeadais do threalamh rialaithe custaim a bunaíodh le Rialachán (AE) 2021/1077 ó Pharlaimint na hEorpa agus ón gComhairle (6), mar aon le Cistí eile an Bheartais Comhtháthaithe a chumhdaítear le Rialachán (AE) 2021/1060 ó Pharlaimint na hEorpa agus ón gComhairle (7),

an chuid de Chlár Fís Eorpach a bhaineann le taighde slándála a bunaíodh le Rialachán (AE) 2021/695 ó Pharlaimint na hEorpa agus ón gComhairle (8), an Clár um Shaoránaigh, Comhionannas, Cearta agus Luachanna a bunaíodh le Rialachán (AE) 2021/692 ó Pharlaimint na hEorpa agus ón gComhairle (9), an Clár um Cheartas a bunaíodh le Rialachán (AE) 2021/693 ó Pharlaimint na hEorpa agus ón gComhairle (10), an Clár don Eoraip Dhigiteach a bunaíodh le Rialachán (AE) 2021/694 ó Pharlaimint na hEorpa agus ón gComhairle (11) agus Clár InvestEU a bunaíodh le Rialachán 2021/523 ó Pharlaimint na hEorpa agus ón gComhairle (12). Ba cheart sineirgí a lorg go háirithe i dtaca le slándáil bonneagair agus spásanna poiblí, an chibearshlándáil, cosaint íospartach, agus le cosc an radacaithe.
Airteagal 1

Ábhar agus raon feidhme

1. Leis an Rialachán seo, bunaítear Gníomhaireacht an Aontais Eorpaigh um Thearmann (“an Ghníomhaireacht”). Tiocfaidh an Ghníomhaireacht in ionad na hOifige Tacaíochta Eorpaí do Chúrsaí Tearmainn (EASO), arna bunú le Rialachán (AE) Uimh. 439/2010.

2. Rannchuideoidh an Ghníomhaireacht chun cur i bhfeidhm éifeachtach agus aonfhoirmeach dhlí an Aontais maidir le tearmann sna Ballstáit ar bhealach lena dtugtar lánurraim do chearta bunúsacha a áirithiú. Déanfaidh an Ghníomhaireacht gníomhaíochtaí na mBallstát a éascú agus tacú leo maidir leis an gComhchóras Eorpach Tearmainn (CET) a chur chun feidhme, lena n-áirítear trí chóineasú a chumasú maidir le measúnú a dhéanamh ar iarratais ar chosaint idirnáisiúnta ar fud an Aontais agus tríd an gcomhar praiticiúil agus malartú faisnéise a chomhordú agus a neartú.

Déanfaidh an Ghníomhaireacht feidhmiú CET a fheabhsú, lena n-áirítear tríd an sásra faireacháin dá dtagraítear in Airteagal 14 agus trí chúnamh oibríochtúil agus teicniúil a thabhairt do na Ballstáit, go háirithe i gcás ina mbeidh a gcórais tearmainn agus ghlactha faoi bhrú díréireach.